Vladimirs Petrovs (šahists)

Vladimirs Petrovs (dzimis  Rīgā, miris  ieslodzījumā KPFSR ziemeļos) bija Latvijas krievu izcelsmes šahists, lielmeistars.

 Dzīvesgājums 
Dzimis 1908. gadā Rīgā, kurpnieka Mihaila Petrova un viņa sievas Anastāsijas ģimenē kā jaunākais no viņu trīs bērniem. No 1919. līdz 1925. gadam mācījās Rīgas pilsētas Krievu vidusskolā. 1925. gadā uzsāka studēt Latvijas Universitātes Tautsaimniecības un Tieslietu fakultātē, 1926. gadā ieguva pirmās vietas 1. Rīgas meistarsacīkstēs un Latvijas Šaha kluba meistarsacīkstēs un pārsvarā nodevās šaha spēlei.

Vladimirs Petrovs bija 1929. gadā dibinātās LU krievu studentu korporācijas «Ruthenia» biedrs. 1931. gadā pārstāvēja Latviju 4. Nāciju šaha turnīrā Prāgā, 1935. gadā Šaha olimpiādē Varšavā.
1937. gadā guva panākumus jaunajā Ķemeru viesnīcas ēkā notikušajā Starptautiskajā Šaha turnīrā un kļuva par šaha lielmeistaru. Tanī pat gadā apprecējās ar Gaļinu Zeņecu (Petrovu-Matīsu). 1938. gadā šaha turnīrā Margitā uzvarēja Francijas šaha lielmeistaru un pasaules čempionu Aleksandru Aļehinu. 1939. gadā 8. Šaha olimpiādē Buenosairesā V. Petrovs nezaudēja nevienā no šaha partijām, bet ar Aļehinu un Kapablanku nospēlēja neizšķirti.

Pēc Otrā pasaules kara sākuma un Latvijas okupācijas Vladimirs Petrovs 1940. gadā piedalījās PSRS 12. čempionātā un ieņēma 10. vietu. 1941. un 1942. gadā viņš piedalījās šaha meistaru turnīros Rostovā pie Donas, Maskavā un Sverdlovskā, bet 1942. gada 31. augustā viņu arestēja un piesprieda 10 gadus ieslodzījuma GULAG nometnēs.

Miris soda nometnē Kotlasas tuvumā 1943. gada 26. augustā.

 Nozīmīgākās sacensības 
 1926. gads, 1. vieta Rīgas šaha čempionātā.
 1934. gads, 1. – 2. Latvijas šaha čempionātā.
 1935. gads, 1. vieta 4. Latvijas šaha čempionātā.
 1937. gads, 1. vieta 5. Latvijas šaha čempionātā.
 1937. gads, 1. – 3. vieta Ķemeru starptautiskajā turnīrā (kļuva par lielmeistaru).Kemeri 1937
 1938. gads, 1. vieta 6. Latvijas šaha čempionātā.
 1940. gads, 10. vieta PSRS šaha čempionātā.

 Atsauces 

 Ārējās saites 
 Šaha cietokšņa komandants, raksts la.lv
 Partijas Chessgames datubāzē

Kategorija:Latvijas šahisti
Kategorija:Latvijas krievi
Kategorija:PSRS šahisti
Kategorija:Padomju represiju upuri
Kategorija:Rīgā dzimušie